Πέρκος Αιτωλοακαρνανίας

Ο Πέρκος είναι ορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο ΘέρμουΕ.Ε.Τ.Α.Α. - Διοικητικές μεταβολές Πέρκου Αιτωλοακαρνανίας. eetaa.gr. Ανακτήθηκε: 25/02/2019.Ε.Ε.Τ.Α.Α. - Διοικητικές μεταβολές Δήμου Θέρμου. eetaa.gr. Ανακτήθηκε: 25/02/2019..

 Τοποθεσία 
Το χωριό βρίσκεται στην ευρύτερη περιοχή της τεχνητής λίμνης Ευήνου, σε περιοχή νοτιοδυτικά της, όντας αμφιθεατρικά χτισμένο στις βορειοανατολικές δασωμένες υπώρειες του όρους Ψώριαρης σε υψόμετρο περίπου 690 έως 770 μέτρωνΟ Πέρκος στο χάρτη. topoguide.gr. Ανακτήθηκε: 25/02/2019.Google Earth.. Το χωριό έχει πανοραμική θέα προς την περιοχή του γειτονικού χωριού Περίστα η οποία βρίσκεται στις πλαγιές του Ξεροβουνίου ενώ ανάμεσα στα δύο χωριά σχηματίζεται σκιερή ρεματιά που σχηματίζει ο Κάκαβος, μικρός ξεροπόταμος της περιοχής που εκβάλλει στον Εύηνο«Γνωρίστε τον καταπράσινο Πέρκο Ναυπακτίας». iaitoloakarnania.gr. Ανακτήθηκε: 25/02/2019.. Eγγύς του χωριού βρίσκονται, πέρα από το Θέρμο που αποτελεί το διοικητικό κέντρο της περιοχής και την αντικριστά γειτονική Περίστα, τα χωριά Αχλαδόκαστρο, Διασελλάκι, Κόνισκα, όπως επίσης ο Πλάτανος και Κάτω Πλάτανος (πρώην Βονώρτα) Ναυπακτίας.

Η περιοχή του χωριού εξυπηρετείται από το ορεινό οδικό δίκτυο χωματόδρομων της περιοχήςΒλ. λ.χ.: α) «Ασφαλτόστρωση τμήματος δρόμου Διασελλάκι-Πέρκος». Ιστολόγιο για τον Πέρκο Αιτωλοακαρνανίας. 16 Δεκεμβρίου 2018. Ανακτήθηκε: 25/02/2019· β) «Eικόνες του χθές και του σήμερα από το δρόμο Διασελλάκι Πέρκος». Ιστολόγιο για τον Πέρκο Αιτωλοακαρνανίας. 23 Οκτωβρίου 2017. Ανακτήθηκε: 25/02/2019· γ) «Το άθλιο οδικό δίκτυο από Πέρκο προς Διασελάκι». Ιστολόγιο για τον Πέρκο Αιτωλοακαρνανίας. 5 Μαρτίου 2014. Ανακτήθηκε: 25/02/2019· δ) «1956: Η κατασκευή του δρόμου Θέρμου-Πέρκου-Περίστας». Ιστολόγιο για τον Πέρκο Αιτωλοακαρνανίας. 7 Ιουλίου 2010. Ανακτήθηκε: 25/02/2019.. Το χωριό απέχει από το Αγρίνιο 57 χλμ., από το Θέρμο 27,5 χλμ., από το Καρπενήσι 79 χλμ. ενώ η Ναύπακτος απέχει οδικώς μέσω Θέρμου 70 χλμΧάρτες Google..

 Γενικά στοιχεία 
Σχετικά με την ετυμολογία της ονομασίας του χωριού υπάρχουν διάφορες απόψεις και προσεγγίσεις, χωρίς ωστόσο να είναι επικρατούσα κάποια. Το χωριό χωρίζεται σε τρεις γειτονιές: τον Επάνω Μαχαλά, τον Κάτω Μαχαλά και το Κέντρο, ονομασίες οι οποίες προήλθαν από τις ομώνυμες βρύσες που υδεύουν το χωριό μαζί με άλλες τέσσερις που υπάρχουν. Στο χωριό υπάρχει αγροτικό ιατρείο, ξενώνας, παντοπωλείο, ο ενοριακός ναός  είναι αφιερωμένος στον Άγιο Νικόλαο ενώ στην περιφέρεια του χωριού υπάρχουν και τέσσερα ξωκλήσια«Oι Εκκλησίες και τα εξωκλήσια του Πέρκου». Ιστολόγιο για τον Πέρκο Αιτωλοακαρνανίας. 21 Μαΐου 2016. Ανακτήθηκε: 25/02/2019. Οι κάτοικοι του χωριού ασχολούνται κυρίως με την αμπελουργία, την κτηνοτροφία και το εμπόριο«Τοπογραφικά και ιστορικά». Ιστολόγιο για τον Πέρκο Αιτωλοακαρνανίας. 21 Απριλίου 2010. Ανακτήθηκε: 25/02/2019..

 Διοικητική εξέλιξη 
Αποτελεί ένα από τα χωριά της ιστορικής περιοχής των Κραβάρων και ανήκε στα λεγόμενα «Άνω Κραβαροχώρια»«Ο Πέρκος, τα Κράβαρα και η Ναυπακτία στον αγώνα της Εθνικής Ανεξαρτησίας». dimos-thermou.gr. Ανακτήθηκε: 25/02/2019.. Ο τότε «Μπέρκος» αναγνωρίστηκε ως οικισμός με το ΦΕΚ 19Α της 07/12/1835, όταν και υπήχθη στον τότε Δήμο Προσχίου. Με το ΦΕΚ 261Α της 31/08/1912 η ονομασία του χωριού διορθώθηκε σε «Πέρκη» και, με τον σχηματισμό των Κοινοτήτων, ορίστηκε ως έδρα της τότε Κοινότητας ΠέρκηςΕ.Ε.Τ.Α.Α. - Διοικητικές μεταβολές Κοινότητας Πέρκου Αιτωλοακαρνανίας. eetaa.gr. Ανακτήθηκε: 25/02/2019.ΚΕΔΚΕ-ΕΕΤΑΑ, Λεξικό, τ.Β΄, σελ. 302.. Στις 16/10/1940 η ονομασία του χωριού διορθώθηκε εκ νέου σε «Πέρκος», ομοίως και της Κοινότητας. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.

 Δημογραφική εξέλιξη 
Η δημογραφική εξέλιξη του οικισμού στον 21ο αιώνα είναι η εξής:
 Έτος  Πληθυσμός 2001  42Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 2011  90ΕΛ.ΣΤΑΤ. - Μόνιμος Πληθυσμός της Ελλάδος. Απογραφή 2011

 Παραπομπές 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

 Εξωτερικοί σύνδεσμοι 
 Ο Πέρκος στο χάρτη. topoguide.gr. Ανακτήθηκε: 25/02/2019.
 Ε.Ε.Τ.Α.Α. - Διοικητικές μεταβολές Πέρκου Αιτωλοακαρνανίας. eetaa.gr. Ανακτήθηκε: 25/02/2019.
 Ε.Ε.Τ.Α.Α. - Διοικητικές μεταβολές Κοινότητας Πέρκου Αιτωλοακαρνανίας. eetaa.gr. Ανακτήθηκε: 25/02/2019.
 Ε.Ε.Τ.Α.Α. - Διοικητικές μεταβολές Δήμου Θέρμου. eetaa.gr. Ανακτήθηκε: 25/02/2019.
 Γνωρίστε τον καταπράσινο Πέρκο Ναυπακτίας. iaitoloakarnania.gr. Ανακτήθηκε: 25/02/2019.
 Ιστολόγιο για τον Πέρκο Αιτωλοακαρνανίας. perkosnafpaktias.blogspot.com. Ανακτήθηκε: 25/02/2019.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Κατηγορία:Κράβαρα